open-index/open-wikipedia-markdown huggingface dataset:
აბუ-სიმბალი (ქალაქი)

**აბუ-სიმბალი** () — პატარა ქალაქი ეგვიპტის სამხრეთ ნაწილში, ასუანის საგუბერნატოროში, ქალაქი ასუანიდან 240 კილომეტრით სამხრეთ-დასავლეთით. მოსახლეობა 2010 წლის აღწერით მხოლოდ 2500 კაცს შეადგენს. ასეთი პატარა დასახლება ცნობილი გახდა მის მიდამოებში ძვ. წ. XIII საუკუნეში ფარაონ რამზეს II-ის მიერ აგებული კლდეში ნაკვეთი აბუ-სიმბალის ტაძრებით.  

## იხილეთ აგრეთვე 
* აბუ-სიმბალის ტაძრები

## სქოლიო 
კატეგორია:ეგვიპტის ქალაქები
ბოლივიის პრეზიდენტი

**ბოლივიის პრეზიდენტი** — ბოლივიის სახელმწიფოს მეთაური და ბოლივიის მთავრობის თავმჯდომარე. ბოლივიის ახლანდელი კონსტიტუციით, პრეზიდენტს ირჩევს ხალხინ განახლებადი ხუთი წლის ვადით. თუ ვერც ერთმა კანდიდატმა ვერ დააგროვა ხმათა ნახევარზე, 50%-ზე, მეტი, პრეზიდენტს ირჩევს სენატი, ორი, ყველაზე მეტი ხმათა რაოდენობის კანდიდატიდან.

ბოლივიის ამჟამინდელი პრეზიდენტია ევო მორალესი, 2006 წლის 22 იანვრიდან. იგი არჩეულ იქნა 2005 წლის საპრეზიდენტო არჩევნებისას და ბოლივიის კონსტიტუციის თანახმად, 2009 წელს მეორე ვადით.

## ბოლივიის რესპუბლიკის პრეზიდენტები (1825-დღემდე)
## იხილეთ აგრეთვე
*ბოლივიის ისტორია
*ბოლივიის პოლიტიკა

## რესურსები ინტერნეტში
* ბოლივიის ისტორიის ქრონოლოგია
* Gallery of Presidents of Bolivia 


პრეზიდენტები
ჟორჟ ბიუფონი

**ჟორჟ ლუი ლეკლერკ დე ბიუფონი** ( დ. 7 სექტემბერი 1707, მონბარი, ბურგუნდია — გ. 16 აპრილი 1788, პარიზი) — ფრანგი ბუნებისმეტყველი და მწერალი. მოღვაწეობდა ბიოლოგიასა და მათემატიკაში. 

## ბიოგრაფია 
1739 წლიდან პარიზის ბოტანიკური ბაღის დირექტორი. ნაშრომში „ბუნებისმეტყველება“ (36 ტომად, 1749-1788 წწ.) აღწერა მრავალი ცხოველი და წამოაყენა მოსაზრება მცენარეთა და ცხოველთა სამყაროს ერთიანობის შესახებ. 

კარლ ლინეს საწინააღმდეგოდ, რომელსაც სახეობები უცვლელად მიაჩნდა, ბიუფონმა გამოთქვა პროგრესიული აზრი გარემო პირობების გავლენით სახეობათა ცვალებადობის შესახებ. 

მან წამოაყენა დედამიწის განვითარების ფანტასტიკური ჰიპოთეზა, რომლის მიხედვითაც მზეს დატაკებულმა კომეტამ აახლიჩა
მას ნაწილი. ეს ნაწილი — დედამიწა — ზედაპირიდან თანდათან ცივდებოდა („დედამიწის თეორია“ 1749). დედამიწის განვითარების ისტორია ბიუფონმა 7 პერიოდად დაყო, ხოლო ასაკი 75 ათ. წლით განსაზღვრა. 

## თხზულება 
* Les époques de la nature (suite), P., 1913.

## ლიტერატურა 
* Маракуев В. Н., Знаменитые естествоиспытатели: Линней, Бюффон, Паллас и Кювье, М., 1874; 
* Канаев И. И., Жорж Луи Леклерк де Бюффон, М. — Л., 1966.

## სქოლიო
კატეგორია:ფრანგი ბიოლოგები
კატეგორია:ფრანგი მათემატიკოსები
ვლადიმერ ობრუჩევი

**ვლადიმერ ათანასეს ძე ობრუჩევი** ( დ. ძველი სტილით [28 სექტემბერი], ახალი სტილით [10 ოქტომბერი], 1863, სოფ. კლეპენინო, ახლანდელი ტვერის გუბერნია, — გ. 19 ივნისი, 1956, მოსკოვი) — რუსი გეოლოგი და გეოგრაფი. სსრკ მეცნიერებათა აკადემიის აკადემიკოსი (1929). სოციალისტური შრომის გმირი (1945). სსრკ გეოგრაფიული საზოგადოების საპატიო პრეზიდენტი (1947 წლიდან).

ვლადიმერ ობრუჩევმა დაამთავრა პეტერბურგის სამთო ინსტიტუტი (1886). 1930 წლიდან იყო მუდმივი მზრალობის შემსწავლელი კომისიის (კომიტეტის) თავმჯდომარე, 1939 წლიდან სსრკ მეცნიერებათა აკადემიის მზრალობისმცოდნეობის ინსტიტუტის დირექტორი, 1942-1946 წწ. სსრკ მეცნიერებათა აკადემიის გეოლოგია-გეოგრაფიის მეცნიერებათა განყოფილების აკადემიკოს-მდივანი.

ობრუჩევი ციმბირის, ცენტრალური და შუა აზიის ცნობილი მკვლევარია. საფუძვლიანად გამოიკვლია ლიოსის წარმოშობის პრობლემა ცენტრალურ და შუა აზიაში, ტექტონიკის ზოგადი საკითხები, ციმბირის ტექტონიკური აგებულება, გამყინვარება და მუდმივი მზრალობა, სასარგებლო წიაღისეულის (განსაკუთრებით ოქროს) საბადოთა გეოლოგია. ობრუჩევი არის მრავალი სახელმძღვანელოს, სამეცნიერო პოპულარული წიგნისა და რამდენიმე სამეცნიერო ფანტასტიკური რომანის ავტორი.

იყო უცხოეთის რამდენიმე ქვეყნის გეოლოგიური და გეოგრაფიული საზოგადოების წევრი. მიღებული აქვს რუსეთის გეოგრაფიული საზოგადოების ნიკოლოზ პრჟევალსკის სახელობის პრემია (1894) და დიდი ოქროს მედალი (1901). საფრანგეთის მეცნიერებათა აკადემიის პ. ჩიხაჩოვის სახელობის 2 პრემია (1898 და 1925), რუსეთის მეცნიერებათა აკადემიის გელმერსენის სახელობის პრემია (1918).

კარპინსკის სახელობის პირველი ოქროს მედალი (1947). ვლადიმერ ლენინის სახელობის პრემია (1926), სსრკ სახელმწიფო პრემიები (1941, 1950). დაჯილდოებულია 5 ლენინის ორდენით, შრომის წითელი დროშის ორდენითა და მედლებით. ობრუჩევის სახელი ეწოდა სსრკ მეცნიერებათა აკადემიის მზრალობისმცოდნეობის ინსტიტუტს, ქედს ტუვაში, მთას მდინარე ვიტიმის ზემოთში, ოაზისს ანტარქტიდაში და სხვა გეოგრაფიულ ობიექტს, აგრეთვე მინერალს — ობრუჩევიტი.

## თხზულებები 
* Избранные работы по географии Азии, т. 1—3, М., 1951;
* Избр. труды, т. 1, М., 1958.

## რესურსები ინტერნეტში 
* ვლადიმერ ობრუჩევი

## ლიტერატურა 
* Владимир Афанасьевич Обручев, М,—Л., 1946 (АН СССР. Материалы к биобиблиографии учёных СССР. Серия геологических наук, в. 6);
* Поступальская М., Ардашникова С., Обручев, М., 1963.

## სქოლიო
კატეგორია:დაბადებული 10 ოქტომბერი
კატეგორია:დაბადებული 1863
კატეგორია:საბჭოთა გეოლოგები
კატეგორია:რუსი გეოლოგები
კატეგორია:საბჭოთა გეოგრაფები
კატეგორია:რუსი გეოგრაფები
კატეგორია:საბჭოთა მწერლები
კატეგორია:რუსი მწერლები
კატეგორია:რუსი მოგზაურები
კატეგორია:სოციალისტური შრომის გმირები
კატეგორია:ლენინის ორდენის კავალრები
კატეგორია:შრომის წითელი დროშის ორდენის კავალრები
კატეგორია:სტალინური პრემიის ლაურეატები
კატეგორია:სსრკ-ის მეცნიერებათა აკადემიის ნამდვილი წევრები
კატეგორია:ნოვოდევიჩიეს სასაფლაოზე დაკრძალულები
კატეგორია:მწერლები ანბანის მიხედვით
ორჭრილოვანი ექსპერიმენტი

thumb|ფოტონები ან სხვა ნაწილაკები (მაგალითად, ელექტრონები) ორი ჭრილის გამოყენების დროს ტალღებს წარმოქმნიან
 პირდაპირ რიცხვით ამოხსნას რუნგე-კუტას მეთოდით.
]]

**ორჭრილოვანი ექსპერიმენტი** ან **იუნგის ექსპერიმენტი** მოიცავს ნაწილაკების სხივებს ან კოჰერენტულ ტალღებს, რომლებიც გადიან ორ ერთმანეთთან ძალიან ახლოს განთავსებულ ჭრილში, რის შემდეგაც ხშირ შემთხვევაში ისინი ერთმანეთში ინტერფერენციას ახდენენ.

კვანტურ მექანიკაში ორჭრილოვანი ექსპერიმენტი აღნიშნავს სინათლისა და სხვა კვანტური ნაწილაკების ტალღური და ნაწილაკური ბუნების განუცალკევლობას (კორპუსკულარულ–ტალღური დუალიზმი). იანგისა და ნიუტონის ცდა განსხვავდება თანამედროვე ვერსიისგან, მათ გაატარეს სინათლის სხივი თხელი ობიექტის გასწვრივ, როგორიცაა ბანქოს ქაღალდი (იანგის შემთხვევაში) ან თმის ღერი (ნიუტონის შემთხვევაში). თანამედროვე ექსპერიმენტებში წერტილოვანი განათების წყარო აშუქებს თხელ ფირფიტას, რომელზეც ორი პარალელური ჭრილია განთავსებული და მათი გავლით სინათლე ეცემა ფირფიტის უკან განთავსებულ ეკრანზე. ჭრილიდან გამოფრქვეული სხივები თავიანთი ფაზით კოჰერენტულნი არიან, რადგან მათ წარმოშობის საერთო წყარო აქვთ. სინათლის ტალღური ბუნებიდან გამომდინარე ჭრილში გასული სხივები განიცდიან ინტერფერენციას და ეკრანზე ქმნიან ნათელ და მუქ დაჯგუფებათა ნიმუშებს. (თუმცა, ეკრანზე სინათლე ყოველთვის შთანითქმება როგორც ცალკეული ნაწილაკი, ფოტონი.)

კლასიკური ნაწილაკები ერთმანეთში არ ქმნიან ინტერფერენციას (მათ შესაძლოა განიცადონ კოლიზია (შეჯახება), მაგრამ ეს სრულიად განსხვავებული ფენომენია). თუ კლასიკურ ნაწილაკებს გავისვრით სწორხაზოვნად ერთ–ერთ ჭრილში, ისინი ეკრანზე აისახებიან ჭრილის ზომითა და ფორმით. იგივე შედეგი იქნება მეორე ჭრილში გასროლის შემთხვევაშიც. თუ ორივე ჭრილი გახსნილი იქნება ერთდროულად, მიღებული შედეგი იქნება უბრალოდ ჯამი თითოეული ჭრილის შედეგისა. სინათლე, მიუხედავად ცალკეულ შემთხვევებში გამომჟღავნებული ნაწილაკური თვისებისა (ფოტონი), ორჭრილოვანი ცდისას არ ქმნის ეკრანზე ისეთ ანაბეჭდს, როგორიც იქნებოდა კლასიკური ნაწილაკების შემთხვევაში და ეს აიხსნება მხოლოდ ტალღების კრებადი და კლებადი ინტერფერენციით.

ექსპერიმენტში ნებისმიერი ცვლილების შეტანა, რომლის საშუალებითაც შესაძლებელი გახდება იმის დადგენა, თუ რომელ ჭრილში გაიარა ფოტონმა, ანადგურებს ინტერფერენციულ ფონს, რაც მიუთითებს კომპლემენტარობის პრინციპზე: სინათლე (ელექტრონები და ა.შ.) შეიძლება ამჟღავნებდეს ნაწილაკის ან ტალღის თვისებებს, მაგრამ არა ორივე თვისებას ერთდროულად. თუმცა 1987 წელს ჩატარებულმა ექსპერიმენტმა დაასაბუთა, რომ ნაწილაკის (ან ტალღის) მიმართულების ინფორმაცია მოპოვებადია ინტერფერენციის შესაძლებლობის დარღვევის გარეშე. აღნიშნული ცდას შემთხვევაში ნაწილაკზე დაკვირვება ხორციელდებოდა მასზე რაც შეიძლება მინიმალური ზეგავლენის მოხდენით, რაც შესაბამისად ნაკლებ გავლენას ახდენდა ინტერფერენციულ ფონზე.

ორჭრილოვანი ცდის ჩატარება ასევე შესაძლებელია მატერიალური ნაწილაკების მეშვეობით (როგორიცაა მაგალითად ელექტრონი), ანალოგიური ინტერფერენციული ფონის მიღებით, რაც ადასტურებს იმას, რომ სინათლე და მატერია ფლობენ ორივე თვისებას – ნაწილაკისა და ტალღის (კორპუსკულარულ–ტალღური დუალიზმი). 1999 წელს ჩატარებულ ექსპერიმენში გამომჟღავნდა, რომ 0.7 ნმ (ნანომეტრი) დიამეტრის სფერული მოლეკულები განიცდიდნენ ტალღურ ინტერფერენციას.

კატეგორია:ფიზიკური ექსპერიმენტები
კატეგორია:კვანტური მექანიკა
სანაგირე

200px|მინი|სანაგირე
**სანაგირე** — X-XI საუკუნეების მონასტერი კახეთის მხარის გურჯაანის მუნიციპალიტეტის სოფელ ვაზისუბნის მახლობლად. მდებარეობს ვაზისუბნიდან 6 კილომეტრზე, ტყეში. 

სამონასტრო კომპლექსში შედის წმ. გიორგის სახელობის სამნავიანი ბაზილიკა  (X-XI საუკუნეები); მასზე მიდგმული ერთნავიანი ბაზილიკა (შუა საუკუნეები), მათგან ოციოდ მეტრში სამონასტრო ნაგებობების ნანგრევები, სავარაუდოდ, სატრაპეზოსი და გალავანი კომპლექსის გარშემო. სამნავიანი ბაზილიკა რიყის ქვით, აგურით და შირიმის ქვითაა ნაგები. ეტყობა ბიზანტიური სამშენებლო ტექნიკის აშკარა გავლენა.

კომპლექსიდან ჩრდილო-აღმოსავლეთით, ასიოდ მეტრში, კიდევაა მცირე ზომის ეკლესიის ნანგრევები, რომელიც 2011 წლის იანვარში მოინახულა ხელოვნებათმცოდნე კახა ხიმშიაშვილმა. გადახურვა მთლიანად ჩამოქცეული იყო. მხოლოდ კედლებიღა იყო შემორჩენილი (აღმოსავლეთისა და სამხრეთის დაახლოებით 2,5-3 მატრამდე, ხოლო დასავლეთისა და ჩრდილოეთის კიდევ უფრო ნაკლებ სიმაღლეზე). შემორჩენილი ტაძრის გეგმა იძლეოდა იმის თქმის საშუალებას, რომ ტაძარი ე.წ. ტეტრაკონქის ტიპს მიეკუთვნება.

## მონასტერი დღეს 
ძლიერი დაზიანების გამო მონასტერი უმოქმედო იყო. 2010–2011 წლების ზამთარში თოვლმა მთავარი ტაძარი ძლიერ დააზიანა, ბზარები გაღრმავდა და გაფართოვდა, კედლებმა დაშლა დაიწყო, დასავლეთ კედელზე იესოს და ღვთისმშობლის ფრესკები მკრთალადღა მოჩანდა. სანაგირის ეკლესია სასწრაფო რეაბილიტაციას საჭიროებდა. 

2015 წელს დაიწყო მონასტრის სარეაბილიტაციო სამუშაოები, რომელიც მიზნად ისახავდა 2016 წელს მის სრულ აღდგენას. მიწის სამუშაოების დროს დაახლოებით 600 ლიტრი ტევადობის ქვევრი აღმოაჩინეს. სპეციალისტი თამაზ მარკოზაშვილის თქმით, შესაძლებელია, რომ ამ ადგილზე მდებარეობდეს მონასტრის მარანი. შიდა სარეაბილიტაციო სამუშაოები დასრულდა 2017 წელს.

## ლიტერატურა 
* Г. Чубинашвили, Архитектура Кахетии, Тбилиси, 1959, с.123-129 
* მ. ხატიაშვილი, სანაგირეს ბაზილიკის ზოგიერთი თავისებურება, ქართული ხელოვნების ისტორიის საკითხები, ახალგაზრდა მეცნ. კონფერენცია, გვ. 6, 1995 
* ნ. ჯაბუა, სამნავიანი ბაზილიკის არქიტექტურული ტიპი საქართველოში, თბ. 2009. pdf ვერსია 
* ბარნაველი თ. კახეთის ისტორიული ძეგლების წარწერები.-თბ.,1092.-გვ.59 ("სანაგირე" - ქვაზე ამოკვეთილი XVIII საუკუნის წარწერის განხილვა)

## სქოლიო 
კატეგორია:გურჯაანის მუნიციპალიტეტის ტაძრები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:X საუკუნის ეკლესიები
ბოლივიის დეპარტამენტები

**ბოლივიის დეპარტამენტები** () – ბოლივიის პირველი დონის ადმინისტრაციული დანაყოფი. კონსტიტუციის მიხედვით ბოლივია დაყოფილია 9 დეპარტამენტად, რომლებიც თავის მხრივ იყოფიან პროვინციებად (სულ მათი რიცხვია 112)

## დეპარტამენტების სია
## იხილეთ აგრეთვე
*ბოლივიის ადმინისტრაციული დაყოფა
*ბოლივიის პროვინციები
*ბოლივიის მუნიციპალიტეტები

*
ბენის დეპარტამენტი

**ბენი** () — დეპარტამენტი ჩრდილოეთ ბოლივიაში. ადმინისტრაციული ცენტრია ქალაქი ტრინიდადი. ფართობი 213,564 ათასი  კვ. კმ. ქვეყანაში სიდიდით მეორე დეპარტამენტი, სანტა-კრუსის შემდეგ. იგი შეიქმნა 1842 წლის 18 ნოემბერს. მისი დედაქალაქია ტრინიდადი.

## ბენის პროვინციები
ბენის დეპარტამენტი დაყოფილია 8 პროვინციად, ეს პროვინციები იყოფა 19 მუნიციპალიტეტად ხოლო მუნიციპალიტეტები, თავის მხრივ, იყოფა 48 კანტონად.

:

## რესურსები ინტერნეტში
* Beni Travel Guide 
* Weather in Beni 
* Bolivian Music and Web Varieties 
* Departmental Government of Beni
* Beni Department

კატეგორია:ბოლივიის დეპარტამენტები
იოძი

მინი|იოძი
**YOJI** (იოძი), 2007 წლამდე ცნობილი, როგორც   — იაპონელი დიჯეი. იგი აგრეთვე ცნობილია ფსევდონიმებით Yoji Mabuchi, Mutant DJ, Ozaka Oz, Bionico. გამოცემული აქვს ორი ალბომი.

## დისკოგრაფია 
* 2001 — Technicolor NRG Show
* 2004 — Tales From The Big Room

## რესურსები ინტერნეტში 
* ოფიციალური საიტი 

კატეგორია:იაპონელი მუსიკოსები
კატეგორია:იაპონელი დიჯეები
კატეგორია:ცოცხალი ადამიანები
Still Loving You

**Still Loving You** — გერმანული როკ ჯგუფ სკორპიონსის სიმღერა და სინგლი 1984 წლის ალბომიდან *Love at First Sting*. ეს იყო მეორე სინგლი ალბომიდან. მან მიაღწია სამოცდამეოთხე ადგილს ბილბორდის ცხელ ასეულში. სიმღერა მსმენელთა ფართო წრეებში აღიარებულია სკორპიონსის საუკეთესო სიმღერად მიუხედავად იმისა, რომ იგი მანამდე გამოშვებული და მეტად პოპულარული სინგლის Rock You Like a Hurricane ჩრდილში დგას. სინგლის 1.7 მილიონი ეგზემპლარი გაიყიდა მხოლოდ საფრანგეთში. მუსიკალური ვიდეო გადაღებული იქნა დალაში, ტეხასი, Reunion Arena-ზე, და გამოშვებული იქნა 1984 წლის ივლისშივე

ინტერვიუში Songfacts-თან, რუდოლფ შენკერი განმარტავს: 

## სიმღერების სია
### თავდაპირველი ვერსია (1984) 
7" სინგლი (Harvest 20 0329 7)
# Still Loving You (სინგლის ვერსია)- 4:48
# Holiday - 6:31 (ალბომიდან *Lovedrive*)

### რემიქსი (1992) 
CD სინგლი (Harvest 1 C 560-204675-2)
# Still Loving You (რემიქსი - ალბომის ვერსია) – 6:12
# Still Loving You (რემიქსი - რადიოს ვერსია) – 3:58
# Media Overkill – 3:34 (ალბომიდან *Savage Amusement*)

## ჩარტები 
## სქოლიო 
## რესურსები ინტერნეტში 
* ტექსტი სკორპიონსის ოფიციალურ საიტზე 
*

კატეგორია:სკორპიონსის სიმღერები
კატეგორია:1984 წლის სინგლები
კატეგორია:როკ-ბალადები
გეოფიზიკა

right|მინი|270პქ|მაგნიტოსფეროდან მზისმიერი ქარის გადახრა
მინი|270პქ|რადიოაქტიური ჯაჭვის დაშლის მაგალითი
**გეოფიზიკა** — მეცნიერებათა კომპლექსი, რომელიც შეისწავლის მთლიანად დედამიწის ფიზიკურ თვისებებსა და მის მყარ, თხევად და აირის გარსებში მიმდინარე ფიზიკურ პროცესებს. გეოფიზიკა განეკუთვნება დედამიწის შემსწავლელ მეცნიერებათა ჯგუფს და ფართოდ სარგებლობს კვლევის ფიზიკური და მათემატიკური მეთოდებით. გეოფიზიკა იყოფა სამ დიდ ნაწილად: დედამიწის ფიზიკა (იგულისხმება დედამიწის მყარი ნაწილი), ჰიდროფიზიკა, ატმოსფეროს ფიზიკა, რომლებიც თავის მხრივ, მოიცავენ ცალკეულ გეოფიზიკურ დისციპლინებს; გამოყენებით გეოფიზიკას განეკუთვნება ძიების გეოფიზიკური მეთოდები, რომლებითაც ბუნებრივ და ხელოვნურ ფიზიკურ ველებზე დაკვირვების გზით იკვლევენ დედამიწის ქერქისა და მისი შიგნეთის აგებულებას, სასარგებლო წიაღისეულის საბადოებს და საინჟინრო გეოლოგიის საკითხებს. 

თანამედროვე გეოფიზიკა დიდი როლს თამაშობს დედამიწის შინაგანი აგებულებისა და ფიზიკური თვისებების შესწავლის საქმეში. დედამიწის შედარებით დიდი სიღრმეები უშუალო დაკვირვებისათვის (სამთო გამონამუშევრებით, ბურღვით) პრაქტიკულად მიუწვდომელია. გეოფიზიკური დაკვირვებები კი ისეთ მასალას გვაწვდის, რომლის ანალიზი საშუალებას იძლევა საკმაოდ სარწმუნო წარმოდგენა ვიქონიოთ დედამიწის შინაგან აგებულებასა და მასში მიმდინარე ფიზიკურ პროცესებზე.

დედამიწის ფიზიკის ძირითადი დარგებია: დედამიწის მაგნეტიზმი, რომელიც შეისწავლის დედამიწის მაგნიტურ ველს, მის სივრცობრივ განაწილებას და დროში ვარიაციებს; სეისმოლოგია სწავლობს მიწისძვრების წარმოქმნის მიზეზებსა და პირობებს, მათ გამოვლინებას დედამიწის ზედაპირზე, სეისმური (დრეკადი) ტალღების ბუნებასა და დედამიწის წიაღში მათ გავრცელებას, მიწისძვრის კერებში მიმდინარე პროცესებს, დედამიწის ქერქის სუსტ რყევებს, ანუ მიკროსეისმებს. 

მიწისძვრების თანამგზავრ მოვლენებს, სეისმოლოგიური დაკვირვებები ძირითადად სტაციონარულ სეისმურ სადგურებში მიმდინარეობს, ხოლო ცალკეულ მძლავრ მიწისძვრებს, მათ ნგრევით მოქმედებას და დედამიწის ქერქში მომხდარ დეფორმაციებს საგანგებოდ სწავლობენ. 

დედამიწის სეისმურობის შესწავლას დიდი სახალხო-სამეურნეო მნიშვნელობა აქვს მშენებლობის რაციონალურად წარმართვისათვის (სეისმომედეგი ანუ ანტისეისმური მშენებლობა). სეისმური დაკვირვებები საშუალებას იძლევა წარმოდგენა ვიქონიოთ დედამიწის ქერქისა და მისი შიგნეთის აგებულებაზე. 

## რესურსები ინტერნეტში
* გეოფიზიკა – ენციკლოპედია ბრიტანიკა 

## ლიტერატურა
კატეგორია:გეოფიზიკა
პრეჯუდისი

**პრეჯუდისი** — ინგლისური სიტყვაა და ითარგმნება, როგორც წინასწარ შეგონება, ცრურწმენა, ცრუ აზრი, ცრუ შეხედულება.
სოციალურ ფსიქოლოგიაში ამ ტერმინს მნიშვნელოვანი ადგილი უკავია. პრეჯუდისი არის ზოგიერთი ჯგუფის წევრისადმი ჩამოყალიბებული ატიტუდი ( დამოკიდებულება, შეფასება), რომელიც ემყარება მხოლოდ მის ამ ჯგუფისადმი მიკუთვნებულობას. ეს ატიტუდი, ჩვეულებრივ, არის ხოლმე ნეგატიური ხასიათის და ძალიან მცირე შემთხვევებში თუა დადებითი შინაარსის მატარებელი. სხვა სიტყვებით რომ ვთქვათ, ადამიანი, რომელსაც აქვს პრეჯუდისი გარკვეული სოციალური ჯგუფის მიმართ, მის წევრებს აფასებს ამ პრეჯუდისის შესაბამისად. ამ დროს ინდივიდუალური პიროვნული მახასიათებლები და მოქმედებები ძლიერ უმნიშვნელოა. ჯგუფის წევრები შეფასებულნი არიან ამგვარად უბრალოდ იმიტომ, რომ მიეკუთვნებიან კონკრეტულ სოციალურ ჯგუფს.

პრეჯუდისი სქემის როლსაც ასრულებს. ეს ფაქტი გულისხმობს იმას, რომ ის ქმნის კოგნიტურ ჩარჩოს ინფორმაციის გაანალიზებისათვის, ორგანიზებისათვის, დამახსოვრებისათვის თუ აღდგენისათვის. შესაბამისად, პრეჯუდისებიანი ადამიანები თავიანთი პრეჯუდისების შესაბამისად აანალიზებენ კონკრეტული სოციალური ჯგუფის შესახებ მოცემულ ინფორმაციას. ისინი უფრო მეტ ყურადღებას აქცევენ და იმახსოვრებენ პრეჯუდისის კონსისტენტურ ინფორმაციას. 

პრეჯუდისი ასევე გულისხმობს მიმართული სოციალური ჯგუფის მიმართ არსებულ გრძნობებსა და ემოციებს. ის შეიცავს ჯგუფის წევრების მიმართ ჩამოყალიბებულ რწმენებსა და მოლოდინებს. ეს სტერეოტიპები ეხება ხოლმე იმას, თუ რა მახასიათებლების მატარებლები არიან კონკრეტული სოციალური ჯგუფის წევრები ან კიდევ როგორია მათი ქმედებები.
პრეჯუდისები არიან რა მატარებლები მზა ინფორმაციისა, ადამიანს ეხმარებიან, რომ დაზოგოს თავისი კოგნიტური რესურსები და დიდი დრო და ენერგია აღარ დახარჯოს სოციალური სამყაროს გაგებასა და შეფასებაში. ესე იგი, პრეჯუდისი „მოკლე ჩართვის“ როლს ასრულებს. თუმცა, არ უნდა დაგვავიწყდეს, რომ ამ გზით გაკეთებული დასკვნები ხშირად მცდარია და მუდმივ მონიტორინგს საჭიროებს.   

როგორც უკვე აღვნიშნეთ, პრეჯუდისი ხშირად ნეგატიური ატიტუდია. ძლიერი ნეგატიური დამოკიდებულებები იჩენს ხოლმე თავს პრეჯუდისებში, რომლებიც გარკვეულ რასობრივ, ეთნიკურ ან რელიგიურ ჯგუფებს მიემართებიან. ეს ხშირად ხდება დისკრიმინაციისა და კონფლიქტის მიზეზი.
არსებობს პრეჯუდისების შემცირების ტექნიკები. სოციალური ფსიქოლოგები ხშირად მიმართავენ ჯგუფთაშორის კონტაქტებს, მშობლებისა და სხვა მოზრდილების განათლებას, რათა მათ ბავშვებს აღარ ჩამოუყალიბონ ცრურწმენები და ა. შ.  

## ლიტერატურა
** Robert A. Baron,Donn Byrne, Blair T. Johnson, Exploring Social Psychology, 4th edition.*
თვითაქტუალიზაცია

**თვითაქტუალიზაცია** — პიროვნებისადმი ჰუმანისტური მიდგომის მიხედვით ადამიანის განვითარების მთავარი განმაპირობებელი. ის განიხილება, როგორც პიროვნების დინამიკის ძირითადი დეტერმინანტი. თვითაქტუალიზაციის ტენდენცია გულისხმობს, რომ ადამიანი მუდმივად მიისწრაფვის საკუთარი პოტენციალის რეალიზაციისაკენ და თანდაყოლილი უნარებისა და ნიჭის განვითარებისაკენ. აქტუალიზაცია არის ადამიანის ორგანიზმში არსებული ერთიანი ცენტრალური ენერგიის წყარო. ის საწყისს იღებს ორგანიზმის ფიზიოლოგიურ პროცესებში, ხელს უწყობს ორგანიზმის განახლებასა და განვითარებას. აქტუალიზაციის ტენდენცია განაპირობებს, რომ ორგანიზმი მიისწრაფვის გარკვეული მიზნისაკენ, იქნება ეს გამოკვლევა, გარემოს ცვლილებები, თამაში თუ შემოქმედება. აქტუალიზაციის ტენდენცია მიმართულია არა უბრალოდ და არა მხოლოდ დაძაბულობის მოხსნაზე, არამედ გულისხმობს დაძაბულობის გაძლიერებასაც, რადგან ადამიანის ქცევა მოტივირებულია განვითარებით. ადამიანს მართავს ზრდის პროცესი, რაშიც თავისი პირადი პოტენციალი რეალიზდება. მაგალითად,: აქტუალიზაციის გამოვლენაა, როდესაც პატარა ბავშვი აგრძელებს სიარულის სწავლის მცდელობას, მიუხედავად იმისა, რომ ის რამდენიმეჯერ წაიქცა და თავიც გაიტეხა. იგივე მოვლენაა კარგი ნიშნის მიღების სურვილი, სამსახურში წარმატების მიღწევა, ადამიანების დახმარების სურვილი და ა.შ.

## ლიტერატურა
**Robert A. Baron,Donn Byrne, Blair T. Johnson, Exploring Social Psychology, 4th edition.*

კატეგორია:ჰუმანისტური ფსიქოლოგია
დიხაგუძბა

**დიხაგუძბა** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (განახლების თემი).

მდებარეობს სამურზაყანოს დაბლობზე, შავი ზღვის პირას, ზღვის დონიდან 4 მ სიმაღლეზე, ქალაქ გალიდან 30 კმ დაშორებით. 

## ლიტერატურა 
## სქოლიო
კატეგორია:გალის მუნიციპალიტეტის სოფლები
განახლება (გალის მუნიციპალიტეტი)

**განახლება** (ყოფილი **მარჩხაფონი**) — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში, სამურზაყანოს დაბლობზე. თემის ცენტრი (სოფლები: გაგიდა, დიხაგუძბა, ოკვინორე). ზღვის დონიდან 10 მ, შავი ზღვიდან 7 კმ, გალიდან 21 კმ. საბჭოთა პერიოდში განვითარებული იყო მეცხოველეობა. 

## ლიტერატურა
კატეგორია:გალის მუნიციპალიტეტის სოფლები
კოჩაბამბის დეპარტამენტი

**კოჩაბამბა** () — დეპარტამენტი ბოლივიაში. ადმინისტრაციული ცენტრია ქალაქი კოჩაბამბა. ფართობი 55,631 ათასი  კვ. კმ. იგი შეიქმნა 1826 წელს.

## კოჩაბამბის პროვინციები
კოჩაბამბის დეპარტამენტი დაყოფილია 16 პროვინციად, ეს პროვინციები იყოფა 47 მუნიციპალიტეტად,  ხოლო მუნიციპალიტეტები, თავის მხრივ, იყოფა 144 კანტონად.

კოჩაბამბის დეპარტამენტის პროვინციები და მათი დედაქალაქები:

## რესურსები ინტერნეტში
* Cochabamba Travel Guide 
* Weather in Cochabamba 
* Bolivian Music and Web Varieties 
* Pictures: Coca cultivation in the Cochabamba Tropic
* http://dic.academic.ru/dic.nsf/enwiki/436834

## სქოლიო
*

კატეგორია:ბოლივიის დეპარტამენტები
ზენი (ნაბაკევის თემი)

**ზენი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ნაბაკევის თემი).

მდებარეობს სამურზაყანოს დაბლობზე, მდინარე ენგურის მარჯვენა მხარეს, ზღვის დონიდან 50 მ-ზე, გალიდან 13 კმ-ში. 1989 წლის აღწერით იყო 936 მცხოვრები.

## ლიტერატურა
## სქოლიო
კატეგორია:გალის მუნიციპალიტეტის სოფლები
ზენი (დიხაზურგის თემი)

**ზენი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (დიხაზურგის თემი).

მდებარეობს მდინარე ენგურის მარჯვენა ნაპირზე, ზღვის დონიდან 120 მ-ზე, გალიდან 15 კმ-ში. 1989 წლის აღწერით სოფელში იყო 533 მცხოვრები. 

## ლიტერატურა
## სქოლიო
კატეგორია:გალის მუნიციპალიტეტის სოფლები
ზენი (ჭუბურხინჯის თემი)

**ზენი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ჭუბურხინჯის თემი). 

მდებარეობს სამურზაყანოს დაბლობზე, მდინარე ენგურის მარჯვენა ნაპირას, ზღვის დონიდან 100 მ-ზე, გალიდან 10 კმ-ში. 1989 წლის აღწერით სოფელში იყო 1 200 მცხოვრები. 

## ლიტერატურა
## სქოლიო
კატეგორია:გალის მუნიციპალიტეტის სოფლები
წითელი ხატი

**წითელი ხატი** — მთა საქართველოში, მცხეთა-მთიანეთის მხარეში, ახალგორის მუნიციპალიტეტში. მდებარეობს ხარულის ქედზე, მდინარე პატარა ლიახვის მარცხენა შენაკადის — ფაჩურისწყლის სათავეებში. სიმაღლე ზღვის დონიდან 3026 მ. აგებულია ჰოლოცენური ასაკის ანდეზიტური და დაციტური ლავებით. ახალგაზრდა ვულკანური კონუსია. აქვს დაუნაწევრებელი კალთები. შემოსილია სუბალპური და ალპური ბალახეულით. წითელი ხატის ფერდობებზე მდებარეობს ორი მაღალმთიანი ტბა: დიდი წითელი ხატის ტბა და პატარა წითელი ხატის ტბა.

## ლიტერატურა 
კატეგორია:მცხეთა-მთიანეთის მხარის მთები
კატეგორია:საქართველოს ვულკანები
შენე ნაცი

მინი|შონე ნაცი
[მინი|შონე ნაცის ძეგლი [ბრატისლავა|ბრატისლავის მთავარ მოედანზე, კაფე Mayer-თან.]]
**შონე ნაცი** (სლოვაკ. Schöne(r) Náci), ნამდვილი სახელი და გვარი **იგნაც ლამარი** (; დ. 11 აგვისტო, 1897, პეტრჟალკა (ისტ. სახელწოდება Engerau), სლოვაკეთი — გ. 23 ოქტომბერი, 1967, ლეჰნიცე, სლოვაკეთი, 2007 წელს გადმოასვენეს ბრატისლავაში) — ბრატისლავის ქუჩებისა და ყავახანების კოლორიტის განუყოფელი ნაწილი, თითქმის 40 წლის განმავლობაში. მას იცნობდნენ, როგორც წესიერ, წყნარ და ღატაკ ადამიანს, თუმცა ყოველთვის ლაზათიანად ჩაცმულს, ფრაკში, ცილინდრითა და ხელჯოხით.

თავდაპირველად იყო მეკონდიტრის მოწაფე, შემდეგ სცენის მუშა, მეწაღის თანაშემწე, დაჰქონდა ნახშირი, წმენდდა ხალიჩებს. გარდა ამისა, დადიოდა ქალაქის ეზოებში და მღეროდა.

მისი, ნატურალური ზომის, ძეგლი დგას ბრატისლავის მთავარ მოედანზე, ყავახანა Mayer–თან.

გარდაიცვალა 70 წლის ასაკში ლეჰნიცეს საოლქო საავადმყოფოში ტუბერკულოზით. ზიგიერთნი ამტკიცებენ, რომ იგი ცოლმა მიატოვა საკურთხეველთან და ამიტომაც შეიშალა, დადიოდა ლამაზად შეფუთული სასაჩუქრე კოლოფებით და ესალმებოდა ყველა გამვლელ ქალს.

შონე ნაცის შესახებ სიმღერა ჯგუფ Lojzo–ს რეპერტუარშია.

მის შესახებ გამოიცა წიგნი სახელწოდებით — „მას შონე ნაცის ეძახდნენ“, რომელიც მისი ბელეტრისტული ბიოგრაფიაა.

## იხილეთ აგრეთვე 
* ქალაქის კოლორიტი
* პლეხანოველი მარინა

## ლიტერატურა 
* The Slovak Spectator, 'Schöne Náci finally buried in Bratislava', 17 Dec 2007.
* Twin City Journal, ‘Schöne Náci loved his town’, 4 September 2007.

## რესურსები ინტერნეტში 
* შონე ნაცი ბრატისლავაში სექტემბერში დაბრუნდება (Slovak)
* შონე ნაცი გვიბრუნდება  (Slovak)
* Der Schöne Naci liebte seine Stadt  
* Der Schöne Náci – eine typische Gestalt des alten Bratislava  

## სქოლიო 
კატეგორია:ქალაქის კოლორიტები
კატეგორია:დაბადებული 11 აგვისტო
კატეგორია:დაბადებული 1897
კატეგორია:გარდაცვლილი 23 ოქტომბერი
კატეგორია:გარდაცვლილი 1967
კატეგორია:ბრატისლაველები
ფურტიო

**ფურტიო** — მთა საქართველოში, აჭარის ავტონომიურ რესპუბლიკაში, შუახევის მუნიციპალიტეტში. მდებარეობს მდინარე აჭარისწყლის მარცხენა შენაკადების — სხალთისა და ჩირუხისწყლის წყალგამყოფ სხალთის ქედზე. სიმაღლე ზღვის დონიდან 1558 მ. ფურტიო აგებულია ინტენსიურად დანაოჭებული შუაეოცენური ანდეზიტურგანფენებიანი ტლანქშრეებრივი ტუფ-ბრექჩიებით. შემოსილია შერეული ტყით.

## ლიტერატურა 
## სქოლიო
კატეგორია:აჭარის ავტონომიური რესპუბლიკის მთები
კოზმა ინდიკოპლევსტი

thumb|200პქ|კოზმა ინდიკოპლევსტისეული მსოფლიოს სურათი
thumb|200პქ|ნაწყვეტი „ქრისტიანული ტოპოგრაფიიდან“
**კოზმა ინდიკოპლევსტი** ( VI ს.) — ბიზანტიელი მოგზაური და ვაჭარი. წარმოშობით ალექსანდრიიდან. თავის დროზე მეტად განათლებული პიროვნება ყოფილა.

VI საუკუნეში, კერძოდ კი 535-547 წლებს შორის დაწერა თავის ცნობილი ტრაქტატი „ქრისტიანული ტოპოგრაფია“, რომელშიც უარყოფს პტოლემეს სისტემას დედამიწის სფეროსებრი ფორმის შესახებ. 

კოზმას მიხედვით, დედამიწა არის ბრტყელი სწორკუთხედი, რომელსაც ოკეანე ერტყმის. ღამით მზე მთის იქით იმალება. ყველა დიდი მდინარე სამოთხეში იწყება და ოკეანის ქვეშ მიედინება. 

აღმოსავლეთის ფეოდალურ ქვეყნებში ამ დროს მეცნიერება შედარებით მაღალ დონეზე იდგა. როგორც ირკვევა თავის შრომაში კოზმა ქადაგებს ბიბლიურ წარმოდგენებს დედამიწისა და საერთოდ კოსმოსის შესახებ. კოზმამდელი მეცნიერული მიღწევები (მაგ., პტოლემესი) კოზმას მიერ მკვეთრად იქნა უარყოფილი.

თვით კოზმას ცხოვრების შესახებ მწირი ცნობებია შემონახული. ვაჭრობის მიზნით იმოგზაურა ინდოეთში, ასევე იმყოფებოდა თანამედროვე ეთიოპიის, ირანის, არაბეთისა და კუნძულ ცეილონის ტერიტორიებზე. მოგზაურობის დროს მან დიდი ინტერესი გამოიჩინა ნანახი ადგილების მიმართ. არის შეხვედრილი იუსტინიანე I-თან. როდესაც კოზმამ დაასრულა თავისი ცნობილი ნაშრომი „ქრისტიანული ტოპოგრაფია“, გადაწყვიტა მონასტერში წასულიყო. ამიტომ გაემგზავრა სინაზე. 

აღსანიშნავია, რომ კოზმას წიგნები ადრინდელი შუა საუკუნეების უნიკალური წყაროა, რომლებმაც ჩვენამდე ცოტად თუ ბევრად მთლიანობაში მოაღწია.

## თხზულება 
* Cosmas Indicopleustes Topographie chrétienne, t. 1, P., 1968.

## ლიტერატურა 
* Пигулевская Н. В., Византия на путях в Индию, М.— Л., 1951;
* Wolska W., La Topographie chrétienne de Cosmas Indicopleustes. Théologie et science au Vl-e siècle. P., 1962.

კატეგორია:ბიზანტიელები
კატეგორია:ბიზანტიელი გეოგრაფები
კატეგორია:ბიზანტიელი მეცნიერები
კატეგორია:ბიზანტიელი მწერლები
ვაზის ლოკოკინა

**ვაზის ლოკოკინა** () — ფილტვიანების ქვეკლასის უხერხემლო ცხოველი მუცელფეხიანების კლასისა. ფართოდ არის გავრცელებული ევროპაში. აქვს სპირალურად დახვეული ნიჟარა. მოძრაობის დროს ნიჟარას ზურგით ატარებს, ხოლო საფრთხის ან არასასურველი გარემო პირობების დროს ნიჟარაში იმალება. ნიჟარა ცხოველთან ერთად იზრდება და იხვევა. ნიჟარის ზომამ შესაძლოა მიაღწიოს 60 მმ-ს, ხოლო წონამ 30 გრამს. ცოცხლობს 5-7 წელს. გავრცელებულია ხმელთაშუა ზღვის და შავი ზღვის ქვეყნებში. საქართველოში ხშირია, განსაკუთრებით ადამიანის საცხოვრებელთან ახლოს (ბაღებში, პარკებში, ეზოებში). ვაზის ლოკოკინა საკვებად გამოიყენება და დელიკატესად ითვლება.

## რესურსები ინტერნეტში 
* ვაზის ლოკოკინა 
* ვაზის ლოკოკინა 

კატეგორია:მუცელფეხიანები
ვეშკუდელი

**ვეშკუდელი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ოტობაიის თემი).

მდებარეობს სამურზაყანოს დაბლობზე, მდინარე ენგურის მარჯვენა მხარეს, ზღვის დონიდან 10 მ-ზე, გალიდან 35 კმ-ზე. 1989 წლის აღწერით იყო 587 მცხოვრები. საბჭოთა პერიოდში განვითარებული იყო მებოსტნეობა.

## ლიტერატურა
კატეგორია:გალის მუნიციპალიტეტის სოფლები
ანა ანტონოვსკაია

**ანა არნოლდის ასული ანტონოვსკაია** (, *ქალიშვილობაში* **ვეჟნერი**; დ. 12 იანვარი, 1886/  ძვ. სტ. 31 დეკემბერი 1885, ტფილისი — გ. 21 ოქტომბერი, 1967, მოსკოვი) — რუსი მწერალი, სცენარისტი, დრამატურგი, პუბლიცისტი და ლიტერატურული კრიტიკოსი. სტალინის პრემიის II ხარისხის ლაურეატი (1942).

## შემოქმედება 
1904 წელს დაიწყო ლექსების წერა. 1918-1919 მისი ლექსები იბეჭდებოდა აკმეისტურ გამოცემებში.  *Opus magnum* —  რომანი „დიდი მოურავი“ გიორგი სააკაძის შესახებ (I წიგნი 1937, II წიგნი 1940, III წიგნი 1947, IV წიგნი 1953, V წიგნი 1957, VI წიგნი 1958). რომანი გადათარგმნილია რამდენიმე ენაზე. ქართულად თარგმნა ა. ჭუმბურიძემ. 1942 წელს გამოვიდა ფილმი „გიორგი სააკაძე“, რომელიც გადაღებული იყო რომანის მოტივებზე.

ანა ანტონოვსკაია არის შემდეგი პიესების ავტორი: «ფერების რევოლუცია» (1921), «გიორგი სააკაძე» (1925) და «მოსკოვის ცეცხლი»; რომანები: «მშვიდობის ანგელოზები» საქართველოს ინტერვენიციის შესახებ (1945-1946), «დოკუმენტალური ნოველები საქართველოს შესახებ» (1961).

თბილისში არსებობს მისი სახელობის ქუჩა.

## რესურსები ინტერნეტში
* ბიოგრაფია lib.ru 
* «დიდი მოურავი» на aldebaran.ru  და lib.druzya.org

## სქოლიო
კატეგორია:დაბადებული 1886
კატეგორია:გარდაცვლილი 1967
კატეგორია:რუსი მწერლები
კატეგორია:რუსი დრამატურგები
კატეგორია:რუსი პოეტები
კატეგორია:რუსი სცენარისტები
კატეგორია:აკმეიზმი
კატეგორია:მწერლები ანბანის მიხედვით
კატეგორია:მოსკოვში გარდაცვლილები
იმპერატორის ახალი თავგადასავალი

***იმპერატორის ახალი თავგადასავალი*** () — Walt Disney Feature Animation-ის 2000 წლის  ანიმაციური ფილმი. მისი დისტრიბუტორი იყო Buena Vista Distribution. ეს არის დისნეის რიგით მე-40 სრულმეტრაჟიანი ანიმაციური ფილმი. მისი რეჟისორია მარკ დინდელი, პროდიუსერი — რენდი ფალმერი, სცენარის ავტორი — დევიდ რეინოლდსი, ხოლო როლებს ახმოვანებენ დევიდ სპეიდი, ჯონ გუდმენი, პატრიკ უორბარტონი, ერთა კიტი და ვენდი მალიკი. სიუჟეტის მიხედვით, ბოროტი გრძნეული, იზმა, ეგოისტურ იმპერატორ კუზკოს ლამად აქცევს. მას მხოლოდ გლეხი პაჩა თუ დაეხმარება. პრობლემა კი ის არის, რომ მანამდე იმპერატორმა განაცხადა, რომ პაჩას სახლის ადგილზე აპირებს თავისთვის ახალი დიდი სახლის აშენებას. ექვსწლიანი წარმოების პერიოდში ფილმის სიუჟეტი მნიშვნელოვნად შეიცვალა.

წარმოება დაიწყო მუსიკალური ფილმის იდეით, რომელსაც „მზის სამეფო“ ერქვა. რეჟისორები უნდა ყოფილიყვნენ დინდელი და როჯერ ალერსი (*მეფე ლომი*), თუმცა დისნეის აღმასრულებელმა პერსონალმა იგი უფრო მსუბუქი ჟანრის მეგობრების კომედიად აქცია. დოკუმენტურ ფილმში *The Sweatbox* ასახულია წარმოების ის სირთულეები, რომლებიც ფილმმა გამოიარა. „იმპერატორის ახალი თავგადასავალი“ ნომინირებული იყო ოსკარზე, საუკეთესო ორიგინალური სიმღერისთვის („My Funny Friend and Me“, სტინგი), თუმცა ჯილდო მოიგო ბობ დილანის „Things Have Changed“-მა („ვუნდერკინდები“). შემდგომში გამოვიდა ამ ფილმის ორი გაგრძელება, „კრონკის ახალი თავგადასავალი“ (პირდაპირ ვიდეოს სახით, 2005) და ტელესერიალი „იმპერატორის ახალი სკოლა“ (2006).

## რესურსები ინტერნეტში
*
*ოფიციალური საიტი (არქივი)
*
*
*
*
*

## სქოლიო
კატეგორია:2000 წლის ფილმები
კატეგორია:უოლტ დისნეის სტუდიების ანიმაციური ფილმები
კატეგორია:ამერიკული ფილმები
კატეგორია:Walt Disney Pictures-ის ფილმები
კატეგორია:ამერიკული ანიმაციური ფილმები
კატეგორია:2000 წლის ანიმაციური ფილმები
იოჰან ლუდვიგ ბურკჰარდტი

მინიატიურა|იოჰან ლუდვიგ ბურკჰარდტი
**იოჰან ლუდვიგ ბურკჰარდტი** (; დ. 24 ნოემბერი, 1784, ლაუზანე — გ. 15 ოქტომბერი, 1817, კაირო) — შვეიცარიელი აღმოსავლეთმცოდნე. იოჰან ლუდვიგი საკუთარ სახელს ხშირად ფრანგულად წერდა: *Jean Louis *. ბურკჰარდტი ცნობილი გახდა ეგვიპტეში 1813 წელს აბუ-სიმბალის ტაძრების აღმოჩენით. 

## ლიტერატურა 
* Dietmar Henze: *Johann Ludwig Burckhardt*. In: *Enzyklopädie der Entdecker und Erforscher der Erde*, Band 1. Akademische Druck- und Verlagsanstalt, Graz 1978, ISBN 3-201-00912-1
* Therese Wollmann: *Scheich Ibrahim. Die Reisen des Johann Ludwig Burckhardt*. Reinhardt, Basel 1984, ISBN 3-7245-0559-0

## რესურსები ინტერნეტში
* 
* 

კატეგორია:შვეიცარიელი აღმოსავლეთმცოდნეები
კატეგორია:დაბადებული  24 ნოემბერი
კატეგორია:დაბადებული 1784
კატეგორია:გარდაცვლილი 15 ოქტომბერი
კატეგორია:გარდაცვლილი 1817
ბერნჰარდ ვარენიუსი

**ბერნჰარდ ვარენიუსი** ( ლათინიზებული Bernhardus Varenius; დ. 1622, ჰიტცაკერი, ქვემო საქსონია — გ. 1650 ლეიდენი, ნიდერლანდები) — გერმანელი გეოგრაფი.

## ბიოგრაფია 
ბერნჰარდ ვარენიუსი დაიბადა ჩრდილოეთ გერმანიაში. კენინგსბერგისა (1643-1645) და ლეიდენის (1645-1649) უნივერსიტეტებში სწავლობდა მათემატიკასა და მედიცინას. მედიკოსის ხარისხის მოპოვების შემდეგ, დასახლდა ამსტერდამში, სადაც დაკავდა კერძო პრაქტიკით. ჰოლანდიაში ყოფნის დროს ვარენიუსის ყურადღება მიიპყრო დიდმა გეოგრაფიულმა აღმოჩენებმა. მოგვიანებით იგი გეოგრაფიით ზედმიწევნით დაინტერესდა. 

მან გამოაქვეყნა ორი წიგნი: 1649 წელს გამოიცა — „იაპონიის აღწერა“ (Descriptio Regni Japoniae), რომელშიც მოცემულია უმეტესად სამხრეთ-აღმოსავლეთ აზიის დახასიათება და აღწერილობა. თუმცა ეს ნაშრომი არა გეოგრაფიული, არამედ უფრო კულტურული და რელიგიური თემატიკითაა დატვირთული.

1650 წელს გამოდის ვარენიუსის საყოველთაოდ ცნობილი გეოგრაფიული წიგნი: „გენერალური გეოგრაფია“ („Geographia Generalis“). აღნიშნული წიგნი კაპიტალური ნაშრომია, რომელშიც შეჯამებულია დიდი გეოგრაფიული აღმოჩენების პერიოდის მეცნიერული ცოდნა, განხილულია დედამიწის ხმელეთის ზედაპირის, ჰიდროსფეროსა და ატმოსფეროს ძირითადი თავისებურებანი. განსაკუთრებულ ყურადღებას აქცევს ე.წ. „მათემატიკურ გეოგრაფიას“; აღწერს დედამიწის ზედაპირის ამა თუ იმ მანძილების დაშორებას, რუკების აგებულებას, კოორდინატების ფიქსირებას ნავიგაციური სამუშაოების შესრულებისათვის და სხვა.

„გენერალური გეოგრაფია“ დიდი ხნის განმავლობაში რჩებოდა მთავარ სამეცნიერო ნაშრომად ფიზიკურ გეოგრაფიაში. მნიშვნელოვანია, რომ ნაშრომში პირველად იყო გამოყოფილი სამხრეთის ოკეანე, რომელიც ყველაფრის მიუხედავად, პირობითად ოკეანედ რჩებოდა, რამეთუ მას არ ჰქონდა მკვეთრად გამოყოფილი საზღვრები მოსაზღვრე ოკეანეებთან. განსაკუთრებით XVIII საუკუნეში „გენერალური გეოგრაფია“ არაერთხელ იყო თარგმნილი სხვადასხვა ენებზე.

ვარენიუსი დედამიწას განიხილავდა როგორც ადამიანთა საცხოვრებელ სახლს, თანაც ცდილობდა რაც შეიძლება მაქსიმალურად და მეცნიერულად აეღწერა იგი, რაც მან წარმატებით შეასრულა, დიდი გეოგრაფიული ნაშრომის — „გენერალური გეოგრაფია“-ს სახით.

## რესურსები ინტერნეტში 
## ლიტერატურა 
* Siegmund Günther: Varenius. (= Klassiker der Naturwissenschaften; 4). Thomas, Leipzig 1905.

## სქოლიო
კატეგორია:გერმანელი გეოგრაფები
წიკუხისმაღალი

**წიკუხისმაღალი** — მთა საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონის მთავარ ქედზე, მდინარე ასას მარჯვენა შენაკადის — წყაროსთავის სათავეში. სიმაღლე ზღვის დონიდან 3066 მ. აგებულია ლიასის ასპიდური ფიქლებით, თიხაფიქლებითა და ქვიშაქვებით. დასავლეთ, ჩრდილოეთ და აღმოსავლეთ კალთები ციცაბო და კლდოვანია, სამხრეთი შედარებით დამრეცი. ზოგან შემორჩენილია მყინვარული ფორმები. წიკუხისმაღალი უმეტესად შიშველია, აქა-იქ არის ალპური ბალახმცენარეული.

## ლიტერატურა 
## სქოლიო
კატეგორია:მცხეთა-მთიანეთის მხარის მთები
ეოზონოფილები

მინიატიურა|მარჯვნივ|ეოზინოფილები პერიფერიულ სისხლში
**ეოზინოფილები**, **აციდოფილები** — ხერხემლიანი ცხოველებისა და ადამიანის ლეიკოციტების ერთ-ერთი სახე. მიეკუთვნება გრანულოციტების ჯგუფს.  ეოზინოფილები სუსტი ფაგოციტებია. ახასიათებთ ქემოტაქსისი, მაგრამ ნეიტროფილებთან შედარებით მათი მნიშვნელობა ორგანიზმის ინფექციისაგან დაცვაში მცირეა.
მინიატიურა|მარჯვნივ|ეოზინოფილი
ლეიკოციტურ ფორმულაში ეოზინოფილების რაოდენობა შეადგენენ 2-4%-ს. მათი დიამეტრი 12-15 მკმ-ია. ბირთვი შედგება ორი წილაკისგან. ციტოპლაზმაში სუსტად განვითარებული ენდოპლაზმური რეტიკულუმი, გოლჯის აპარატი და მიტოქონდირებია. დიდი რაოდენობითაა გლიკოგენის გრანულები. მთავარ საიდენთიფიკაციო ნიშანს დიდი ზომის, წაგრძელებული ფორმის სპეციფიკური ეოზინოფილური გრანულები წარმოადგენს. ეოზინოფილურ გრანუყლებს კრისტალოიდის გული აქვს, რომელიც გრანულის სიგრძივი ღერძის გასწვრივ არის მიმართული. იგი შეიცავს ცილას, რომელსაც მთავარ ბაზისურ (ფუძე) ცილას უწოდებენ. ციტოპლაზმის ეოზინოფილიას სწორედ ეს ცილა განსაზღვრავს.

ეოზინოფილების რიცხვი მკვეთრად მატულობს სისხლში პარაზიტული ინფექციების დროს. პარაზიტების უმრავლესობა ძალიან დიდი ზომისაა და ეოზინოფილები ვერ ახდენენ მათ ფაგოციტოზს. ამის ნაცვლად ეოზინოფილები IgE-თი მარკირებულ პარაზიტებს ციტოპლაზმური რეცეპტორების საშუალებით უკავშირდება და ახდენს მისი ვეზიკულების დეგრანულაციას და უჯრედგარეთ მთავარი ფუძე ცილის გამოყოფას, რაც უზრუნველყოფს პარაზიტების კვდომას.
მინიატიურა|მარჯვნივ|ეოზინოფილის ელექტრონოგრამა
ეოზინოფილების რიცხვი იმატებს ალერგიული დაავადებების დროსაც. ისინი სისხლის კალაპოტიდან მიგრირებენ იმ ქსოვილებში, სადაც ვითარდება ალერგიული რეაქციები, მაგალითად, ბრონქული ასთმით დაავადებულებში მათი ინფილტრაცია აღინიშნება ფილტვებში. ამის მიზეზი, ნაწილობრივ ის გარემოებაა,  რომ პოხიერი უჯრედები და ბაზოფილები, რომლებიც მონაწილეობენ ალერგიულ რეაქციებში, გამოჰყოფენ ეოზინოფილების ქემოტაქსისის ფაქტორს, რის გამოც ეოზინოფილები გადმოდიან სისხლძარღვთა კალაპოტიდან და აღწევენ აღნიშნულ კერას.

ალერგიული რეაქციებით მოცულ უბანში მოხვედრისას ეოზინოფილი აუვნებელყოფს ანთების გამომწვევ იმ ნივთიერებებს, რომლებსაც გამოჰყოფენ პოხიერი უჯრედები და ბაზოფილები, აგრეთვე, სავარაუდოდ აფაგოციტირებენ და ინელებენ ანტიგენ-ანტისხეულის კომპლექსს და ეწინააღმდეგებიან ანთებითი პროცესების გავრცელებას.

## ლიტერატურა
* *ჰისტოლოგია*, რუსუდან რუხაძე, თბილისის სახელმწიფო სამედიცინო უნივერსიტეტის გამომცემლობა, მეორე გამოცემა, 2009.

კატეგორია:სისხლი
კატეგორია:ჰემატოლოგია
GAU თბილისის პიარსკოლა

**GAU თბილისის პიარსკოლა** — პიარისა და მარკეტინგული კომუნიკაციების სასწავლო დაწესებულება.

## ისტორია
გაუ–თბილისის პიარ სკოლის შექმნის იდეა თიბისი ბანკის საზოგადოებასთან ურთიერთობის სამსახურის უფროსს, მაიკო ძირკველიშვილს და პიარისა და მარკეტინგული კომუნიკაციების კომპანია "ჯეპრას" დამფუძნებლებს 2006 წლის ოქტომბრის ბოლოს გაუჩნდათ. 2006 წლის დასასრულს ერთობლივი პროექტის განხორციელების სურვილით მათ ქართულ–ამერიკულ უნივერსიტეტს (GAU) მიმართეს. 2007 წლის აპრილიდან გაუ-თბილისის პიარ სკოლა ოფიციალურად ფუნქციონირებს.

2010 წლიდან, ინტეგრირებული მარკეტინგული კომუნიკაციების კურსის პარალელურად, გაიხსნა სხვადასხვა ტიპის სასწავლო კურსებიც, როგორებიცაა სოციალური მედია - ახალი ტექნოლოგიები პიარსა და მარკეტინგში, Government 2.0. - საზოგადოებასთან ურთიერთობის თანამედროვე მეთოდი საჯარო უწყებებისთვის, შემოქმედებითი მარკეტინგი - მომხმარებლის კმაყოფილების ხელოვნება და პროექტების მართვა - სტრატეგიული მენეჯმენტიდან კონკრეტული ამოცანების განხორციელებამდე.

## მისია
გაუ-თბილისის პიარ სკოლის მისიაა საქართველოში პიარისა და მარკეტინგული კომუნიკაციების სწავლების ინოვაციური და თანამედროვე მიდგომების ტექნოლოგიური და მეთოდოლოგიური მიღწევების დანერგვა–განხორციელება და ამ დარგში მაღალი დონის პროფესიონალური კადრების მომზადება.

## სტრუქტურა
thumb|right|იუსტიციის მინისტრის მოადგილე გიორგი ვაშაძე კითხულობს საჯარო ლექციას პიარსკოლაში (2011 წლის 28 თებერვალი)

### პარტნიორები
* ქართულ-ამერიკული უნივერსიტეტი (GAU)
* პიარისა და მარკეტინგული კომუნიკაციების კომპანია ჯეპრა
* მაია ძირკველიშვილი - კერძო დამფუძნებელი

### კურსები
*ინტეგრირებული მარკეტინგული კომუნიკაციები
*შემოქმედებითი მარკეტინგი
*Government 2.0
*სოციალური მედია
*პროექტების მართვა
*ბრენდის შექმნა 5 დღეში

## საინტერესო ცნობები
2009 წლის 2 ოქტომბერს გაუ–თბილისის პიარ სკოლაში პიარ კლუბი ჩამოყალიბდა. ამ ეტაპზე კლუბში გაწევრიანება მხოლოდ პიარ სკოლის კურსდამთავრებულს შეუძლია. კლუბის მზრუნველთა საბჭოში გაუსა და ჯეპრას წარმომადგენლების გარდა, თითოეული ჯგუფის მიერ არჩეული პიროვნება შედის. პიარკლუბის მეშვეობით პიარსკოლის კურსდამთავრებულები აგრძელებენ კავშირსა და თანამშრომლობას მათს სასწავლებელთან.

## რესურსები ინტერნეტში
*პიარსკოლის ოფიციალური საიტი 
*პიარსკოლის ონლაინ დოკუმენტები
*კახა მაღრაძის წიგნი "სტრატეგიული მიდგომა წარმატებული საზოგადოებასთან ურთიერთობისათვის
*პიარსკოლის ბლოგი
*პიარსკოლის ვიდეოები
*პიარსკოლის ფოტოალბომი
*პიარსკოლის კურსდამთავრებულები 2007-2008
*პიარსკოლის კურსდამთავრებულები 2008-2009
*პიარსკოლის კურსდამთავრებულები 2009-2010
*პიარსკოლის 2011 წლის ალბომი
*პიარსკოლის პიარსკოლის 2012 წლის კალენდარი
*პიარსკოლის პიარსკოლის მე-20 საიუბილეო გამოშვება

კატეგორია:თბილისის უნივერსიტეტები
ბივისი და ბატ-ჰედი (ეპიზოდების სია)

მოცემულ სიაში წარმოდგენილია ანიმაციური სერიალის **„ბივისი და ბატ-ჰედი“** ეპიზოდების სია და მათი მოკლე აღწერა. სერიალის პირველი სერიები პირველად გამოჩნდა 1992 წელს, როდესაც მაიკ ჯაჯის მიერ წარდგენილი იქნა ორი ეპიზოდი - Frog Baseball და Peace, Love & Understanding. ისინი ნაჩვენები იქნა ტელეარხ Liquid Television-ის ეთერში.

## მიმოხილვა

## ეპიზოდები
### საცდელი ეპიზოდები: 1992 (2 საცდელი ეპიზოდი)
### სეზონი 1: 1993 (4 ეპიზოდი)
### სეზონი 2: 1993 (25 ეპიზოდი)
### სეზონი 3: 1993-1994 (31 ეპიზოდი/1 სპეციალური გამოშვება)
### სეზონი 4: 1994 (32 ეპიზოდი)
## რესურსები ინტერნეტში 
* Beavis and Butthead Central, ფანების საიტი
* *ბივისი და ბატ-ჰედი* საიტზე Big Cartoon DataBase
* ბივისი და ბატ-ჰედი საიტზე epguides.com

კატეგორია:ბივისი და ბატ-ჰედი
კატეგორია:ამერიკული ანიმაციური ტელესერიალების ეპიზოდების სიები
Rock You Like a Hurricane

„**Rock You Like a Hurricane**“ — გერმანული მძიმე მეტალ ჯგუფ სკორპიონსის ერთ-ერთი ყველაზე ცნობილი სიმღერა. იგი პირველი სინგლი და მეორე ტრეკია 1984 წლის ალბომიდან *Love at First Sting*.

## აღწერა 
სიმღერამ  მიაღწია ოცდამეხუთე ადგილს აშშ-ის ბილბორდის ცხელ ასეულში, ხოლო MTV-ს მუდმივ ბრუნვაში ჰქონდა ამ სიმღერის მუსიკალური ვიდეო. ამ ყველაფერმა მნიშვნელოვნად შეუწყო ხელი ალბომის წარმატებას.

2006 წელს მუსიკალურმა ტელეარხმა VH1 ოცდამეთერთმეტე ადგილი მიუჩინა სიმღერას მეტალ სიმღერების საუკეთესო ორმოცეულში, ხოლო 2009 წელს იმავე ტელეარხმა მეთვრამეტე ადგილზე დაასახელა სიმღერა ყველა დროის საუკეთესო მძიმე როკ სიმღერებს შორის. 2010 წლის 15 ნოემბერს იგი დასახელებული იქნა მეოთხე ადგილზე 1980-იანი წლების საუკეთესო საგიტარო რიფებს შორის.

ახალი ვერსია ჩაიწერა 2000 წელს სახელწოდებით „Hurricane“ 2000 ალბომისთვის *Moment of Glory*, ბერლინის ფილარმონიის ორკესტრის მონაწილეობით. ამდაგვარადვე, მომდევნო წელს გამოშვებულ ალბომში *Acoustica* შესულ ვერსიას დაარქვეს Hurricane 2001.

სიმღერის  ტექსტში ასევე არის მინიშნებები იმ ალბომის სათაურზე, რომელშიც იგი პირველად მოხვდა - *Love at First Sting*.

## სიმღერა პოპულარულ კულტურაში 
### ფილმები, ტელევიზია და ვიდეო თამაშები 
სიმღერა Rock You Like a Hurricane რჩება ჩრდილოეთ ამერიკის პოპ კულტურის ნაწილად და გამოიყენება მრავალ შოუებსა და ფილმებში, მათ შორის: Aqua Teen Hunger Force, სიმფსონები, Trailer Park Boys, Jawbreaker, Knocked Up, Little Nicky, The Cleveland Show და Role Models. ასევე ხშირად გამოიყენება სატელევიზიო რეკლამებსა და პრომოუშენებში, მათ შორის Blades of Glory, The Iron Giant, Human Weapon და Monsters vs. Aliens.

სიმღერა ფართოდ გავრცელდა რამდენიმე თამაშში, მათ შორის: Grand Theft Auto: Vice City Stories, Guitar Hero III: Legends of Rock, The Simpsons Game და NHL 10.

### სპორტი 
Rock You Like a Hurricane რეგულარულად გამოიყენება სპორტულ შეჯიბრებებზე, როგორც არაოფიციალური ჰიმნი რამდენიმე გუნდისთვის, მათ შორის: University of Tulsa, Miami Hurricanes, Carolina Hurricanes, Buffalo Sabres (რომელიც იყენებს 2000 წლის ვერსიას ორკესტრთან ერთად) და JYP. 2006 წელს სიმღერამ გამოიწვია კამათი, როდესაც იგი გამოყენებული იქნა Tampa Bay Buccaneers-ის გულშემატკივრების მიერ მატჩზე New Orleans Saints-ის წინააღმდეგ პირველი ტაიმის შემდგომ შესვენებაზე. ეს ფაქტი შეფასებული იქნა, როგორც ცუდი გემოვნება იმ დიდი ზარალის გათვალისწინებით, რომელიც ქარიშხალმა „კატრინამ“ მიაყენა ახალ ორლეანს.

ჩიკაგოს უნივერსიტეტი, Scavenger Hunt იყენებდა სიმღერას 2006 წელს საკუთარ დევიზად.

## ქავერ-ვერსიები 
*ბონ ჯოვი
*გალნერიუსი
*ტომ კრუზი და ჯულიანა ჰაფი

## ჩარტები 
## რესურსები ინტერნეტში 
*

## სქოლიო 
კატეგორია:სკორპიონსის სიმღერები
კატეგორია:1984 წლის სინგლები
კატეგორია:1984 წლის სიმღერები
ზარწუფა

**ზარწუფა** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ოტობაიის თემი).

მდებარეობს სამურზაყანოს დაბლობზე, ზღვის დონიდან 5 მ-ზე, გალიდან 30 კმ-ის დაშორებით. 1989 წლის აღწერით იყო 605 მცხოვრები.

## ლიტერატურა
კატეგორია:გალის მუნიციპალიტეტის სოფლები
თხინაშკარი

**თხინაშკარი** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (რეფო-შეშელეთის თემი), სამურზაყანოს დაბლობზე. ზღვის დონიდან 15 მ,  გალიდან 8 კმ., ხუმუშქურიდან 4 კმ.  

## ლიტერატურა
## სქოლიო
კატეგორია:გალის მუნიციპალიტეტის სოფლები
კოხორა

**კოხორა** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (პირველი გალის თემი), სამურზაყანოს დაბლობზე. ზღვის დონიდან 170 მ,  გალიდან 4 კმ. 

## ლიტერატურა
კატეგორია:გალის მუნიციპალიტეტის სოფლები
ფიფა-ს მსოფლიო საკლუბო ჩემპიონატი

**ფიფა-ს მსოფლიო საკლუბო ჩემპიონატი** () — ყოველწლიური საფეხბურთო ტურნირი, რომელიც ტარდება ფიფა-ს მიერ. ტურნირში მონაწილეობას იღებს ექვსი საკონტინენტო კონფედერაციის ყველაზე პრესტიჟული საკლუბო ტურნირის გამარჯვებული გუნდი მასპინძელი ქვეყნის ეროვნული ჩემპიონატის გამარჯვებულთან ერთად.

მსოფლიო საკლუბო ჩემპიონატის წინამორბედი გათამაშება იყო საკონტინენტთაშორისო თასი, რომელსაც ატარებდა ევროპისა და სამხრეთ ამერიკის კონფედერაციები ამავე კონტინენტების წამყვან ტურნირებში — უეფა-ს ჩემპიონთა ლიგასა და ლიბერტადორესის თასზე გამარჯვებულ კლუბებს შორის. გათამაშება ყოველწლიურად იმართებოდა 1960 წლიდან 2004 წლამდე.

2005 წლიდან საკონტინენტთაშორისო თასი შეცვალა ფიფას საკლუბო მსოფლიო ჩემპიონატმა, რომელშიც ასევე მონაწილეობენ ჩრდილოეთ ამერიკის, აფრიკის, აზიის და ოკეანეთის წამყვან ტურნირებში გამარჯვებული კლუბები.

ტურნირის ისტორიაში ყველაზე წარმატებული კლუბია „რეალ მადრიდი“, რომელმაც 5-ჯერ მოიგო ტიტული. სულ, მსოფლიო საკლუბო ჩემპიონატი 9 სხვადასხვა კლუბს აქვს მოგებული. მოქმედი გამარჯვებულია „ჩელსი“.

## ფინალები 
## სტატისტიკა და რეკორდები 
### კლუბების მიხედვით 
### ქვეყნების მიხედვით 
ქვეყნების მიხედვით ყველაზე მეტი გამარჯვებული ესპანეთს ჰყავს. ესპანურმა გუნდებმა 7-ჯერ მოახერხეს ტიტულის მოპოვება.

### კონფედერაციების მიხედვით
## გამარჯვებული მწვრთნელები
### ყველაზე ტიტულოვანი მწვრთნელები 
### ეროვნების მიხედვით 
მოცემულია მწვრთნელთა ტიტულების რაოდენობა მათი ეროვნების მიხედვით.

## იხილეთ აგრეთვე 
* უეფა-ს ჩემპიონთა ლიგა
* ლიბერტადორესის თასი
* აზიის ფეხბურთის კონფედერაციის ჩემპიონთა ლიგა
* საკონტინენტთაშორისო თასი

## რესურსები ინტერნეტში 
*      
* FIFA Club World Cup

## სქოლიო 
კატეგორია:ფიფა-ს მსოფლიო საკლუბო ჩემპიონატი
კატეგორია:ფიფა-ს ტურნირები
ლეჭარაიე

**ლეჭარაიე** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ლეკუხონის თემი), აფხაზეთის მთისწინეთში, მდინარე ენგურის მარჯვენა მხარეს. ზღვის დონიდან 250 მ, გალიდან 36 კმ. 

## ლიტერატურა
კატეგორია:გალის მუნიციპალიტეტის სოფლები
მეორე გუდავა

**მეორე გუდავა** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში, სამურზაყანოს დაბლობზე, მდინარე ოქუმის ნაპირებზე. გუდავის თემის ცენტრი (სოფლები: ანარია, ოხურეი, პირველი გუდავა). ზღვის დონიდან 10 მ,  გალიდან 20 კმ. 

## ლიტერატურა
## სქოლიო
კატეგორია:გალის მუნიციპალიტეტის სოფლები
მეორე ოტობაია

**მეორე ოტობაია** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (ოტობაიის თემი), სამურზაყანოს დაბლობზე, მდინარე ენგურის მარჯვენა ნაპირას. ზღვის დონიდან 5 მ, გალიდან 35 კმ. 

## ლიტერატურა
კატეგორია:გალის მუნიციპალიტეტის სოფლები
უეფა-ს სუპერთასი

**უეფა-ს სუპერთასი** () — ყოველწლიური საფეხბურთო მატჩი, რომელსაც ატარებს უეფა. თამაშში უეფა-ს ჩემპიონთა ლიგისა და უეფა-ს ევროპა ლიგის გამარჯვებულები მონაწილეობენ. როგორც წესი, მატჩი ტარდება აგვისტოში, ახალი საფეხბურთო სეზონის დაწყების წინ.

1972–99 წლებში, სუპერთასს ჩემპიონთა თასისა/ლიგისა და თასების მფლობელთა თასის გამარჯვებულები ეცილებოდნენ ერთმანეთს. თასების მფლობელთა თასის გაუქმების შემდეგ ის უეფა-ს თასმა შეცვალა, რომელსაც 2009 წელს უეფა-ს ევროპა ლიგა ეწოდა. ამასთანავე, 1998 წლამდე სუპერთასი 2 მატჩად იმართებოდა, ორივე მონაწილე გუნდის მოედანზე; 1998 წლიდან შეხვედრა წინასწარ გამოცხადებულ არენაზე ტარდება.

გათამაშების ისტორიაში, ყველაზე წარმატებული კლუბები არიან „ბარსელონა“ და „მილანი“. ორივე კლუბს სუპერთასი ხუთჯერ აქვს მოგებული. სულ უეფა-ს სუპერთასი 24 სხვადასხვა კლუბს აქვს მოგებული. მოქმედი გამარჯვებულია „ატლეტიკო მადრიდი“.

## ისტორია 
სუპერთასის ჩატარების იდეა ჰოლანდიელ სპორტულ ჟურნალისტ ანტონ ვიტკამპს დაებადა. ამ დროს ევროპაში „ტოტალური ფეხბურთი“ დომინირებდა, ევროტურნირების მთავარ ფავორიტებად კი ჰოლანდიური კლუბები მიიჩნეოდნენ. მისი მიზანი იყო გაერკვია, თუ რომელი იყო რეალურად ევროპის საუკეთესო კლუბი და კიდევ უფრო გამოეცადა ამსტერდამის აიაქსის შესაძლებლობები, რომელსაც იმ დროის ერთ-ერთი უძლიერესი ფეხბურთელი იოჰან კრუიფი ლიდერობდა.

1972 წელს ვიტკამპმა თავისი იდეა აიაქსის ხელმძღვანელობას გააცნო. ხელმძღვანელობამ ეს იდეა მოიწონა და ერთად ციურიხს ეწვივნენ, სადაც უეფას-გან გათამაშებისათვის ოფიციალური სახის მიცემა მოითხოვეს. ამ ეტაპზე ორგანიზაციამ უარი თქვა და სწორედ ამიტომ, 1972 წლის შეხვედრა აიაქსსა და რეინჯერსს შორის, არაოფიციალურად მიიჩნევა.

## მატჩები 
## სტატისტიკა და რეკორდები 
### კლუბების მიხედვით 
### ქვეყნების მიხედვით 
ქვეყნების მიხედვით ყველაზე მეტი გამარჯვებული ესპანეთს ჰყავს. ესპანურმა გუნდებმა 15-ჯერ მოახერხეს უეფა-ს სუპერთასის მოგება და 12-ჯერ დამარცხდნენ. სულ 12 ქვეყნის გუნდებმა მოახერხეს უეფა-ს სუპერთასის მოპოვება.

## გამარჯვებული მწვრთნელები
### ყველაზე ტიტულოვანი მწვრთნელები 
### ეროვნების მიხედვით 
მოცემულია მწვრთნელთა ტიტულების რაოდენობა მათი ეროვნების მიხედვით.

## რესურსები ინტერნეტში 
*  
* European Super Cup

## სქოლიო 
კატეგორია:უეფა-ს სუპერთასი
კატეგორია:უეფა-ს ტურნირები
Dreaming of Me

**Dreaming of Me** — ინგლისური ელექტრონული ჯგუფ Depeche Mode-ის სადებიუტო სინგლი. იგი გამოიცა ბრიტანეთში, 1981 წლის 20 თებერვალს. აშშ-ში სინგლი კომერციული დისკის სახით არ გამოსულა.

## სიმღერების სია 
ყველა სიმღერის ავტორია ვინს კლარკი.
;**7": Mute (გაერთიანებული სამეფო)**
# Dreaming of Me – 4:03
# Ice Machine – 4:06
;**კომპაქტ დისკი: Mute / CDMute13**1
# Dreaming of Me – 3:46
# Ice Machine – 3:54
;შენიშვნა
* 1:კომპაქტ დისკი გამოიცა 1991 წელს.

## რესურსები ინტერნეტში 
* სიმღერის ტექსტი
* ინფორმაცია სინგლის შესახებ ჯგუფის ოფიციალურ საიტზე

კატეგორია:1981 წლის სინგლები
კატეგორია:Depeche Mode-ის სიმღერები
კატეგორია:1981 წლის სადებიუტო სინგლები
Kashmir (სიმღერა)

***Kashmir*** — სიმღერა ინგლისური როკ-ჯგუფ ლედ ზეპელინის მეექვსე ალბომ Physical Graffiti-დან, რომელიც გამოვიდა 1975 წელს. სიმღერის ავტორები არიან ჯიმი პეიჯი, რობერტ პლანტი და ჯონ ბონემი. ისინი მას 3 წლის განმავლობაში ქმნიდნენ, 1973 წლიდან.

## რესურსები ინტერნეტში
*ინფორმაცია ASCAP-ზე 
*Kashmir საიტზე ledzeppelin.com

კატეგორია:1975 წლის სიმღერები
კატეგორია:როკ-სიმღერები
კატეგორია:ლედ ზეპელინის სიმღერები